CELEX: 32021D0792
Language: ro
Date: 2021-05-06 00:00:00
Title: Decizia (UE) 2021/792 a Consiliului din 6 mai 2021 privind poziția care urmează să fie adoptată, în numele Uniunii Europene, în cadrul Comitetului mixt pentru produse ecologice constituit prin Acordul dintre Uniunea Europeană și Republica Chile privind comerțul cu produse ecologice în ceea ce privește adoptarea regulamentului de procedură al Comitetului mixt pentru produsele ecologice

17.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 171/4
               
            
         DECIZIA (UE) 2021/792 A CONSILIULUI
         din 6 mai 2021
         privind poziția care urmează să fie adoptată, în numele Uniunii Europene, în cadrul Comitetului mixt pentru produse ecologice constituit prin Acordul dintre Uniunea Europeană și Republica Chile privind comerțul cu produse ecologice în ceea ce privește adoptarea regulamentului de procedură al Comitetului mixt pentru produsele ecologice
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul dintre Uniunea Europeană și Republica Chile privind comerțul cu produse ecologice (denumit în continuare „acordul”) a fost încheiat de Uniune prin Decizia (UE) 2017/2307 a Consiliului (1) și a intrat în vigoare la 1 ianuarie 2018.
                  
               
                     (2)
                  
                  
                     Prin articolul 8 din acord se constituie un comitet mixt pentru produse ecologice (denumit în continuare „comitetul mixt”) care să gestioneze acordul și să ia decizii pentru punerea în aplicare și buna funcționare a acordului. În temeiul alineatului (5) de la articolul respectiv, comitetul mixt își adoptă propriul regulament de procedură.
                  
               
                     (3)
                  
                  
                     Este oportun să se stabilească poziția care urmează să fie adoptată în numele Uniunii Europene în cadrul comitetului mixt în ceea ce privește regulamentul de procedură al acestuia, deoarece regulamentul respectiv va avea caracter obligatoriu pentru Uniune.
                  
               
                     (4)
                  
                  
                     Poziția Uniunii în cadrul comitetului mixt ar trebui să se bazeze pe proiectul de decizie a comitetului mixt,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii Europene în cadrul comitetului mixt pentru produse ecologice constituit prin Acordul dintre Uniunea Europeană și Republica Chile privind comerțul cu produse ecologice, în ceea ce privește adoptarea regulamentului de procedură al acestuia, se bazează pe proiectul de decizie a comitetului mixt pentru produse ecologice (2).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 6 mai 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia (UE) 2017/2307 a Consiliului din 9 octombrie 2017 privind încheierea Acordului dintre Uniunea Europeană și Republica Chile privind comerțul cu produse ecologice (JO L 331, 14.12.2017, p. 1).
         
            (2)  A se vedea documentul ST 7778/21 la http://register.consilium.europa.eu